ტექნიკური დავალება

* მიმწოდებლის მიერ აუდიტორული მომსახურების გაწევა, კერძოდ, უძრავი/მოძრავი ქონების შეფასება, ქონების კაპიტალში შეტანის/ამოღების შედეგად კაპიტალის ფორმირების შესახებ აუდიტორული დასკვნების მომზადება, უძრავ/მოძრავი ქონების დროებით სასყიდლიან სარგებლობაში გადაცემის საბაზრო ფასის დამდგენი აუდიტორული დასკვნების მომზადება (შემდეგში „მომსახურება“).
* შეფასება უნდა განხორციელდეს უძრავი და მოძრავი ქონების, ასევე არამატერიალური ქონებრივი სიკეთის შემდგომი სავარაუდო გამოყენებისა და მიზნობრიობის გათვალისწინებით;
* შეფასება უნდა განხორციელდეს შეფასების საერთაშორისო სტადარტებზე დაყრდნობით და უნდა ითვალისწინებდეს იმ მეთოდოლოგიასა და მიდგომებს, რომლებიც ცალსახად არის დაფიქსირებული შეფასების საერთაშორისო სტანდარტების საბჭოს (International Valuation Standards Committee) მიერ გამოქვეყნებულ შეფასების საერთაშორისო სტანდარტებში;
* შემოთავაზებულ მეთოდოლოგიაში დეტალურად უნდა იყოს აღწერილი სტანდარტების შესაბამისად შემოთავაზებული მიდგომა და ჩასატარებელ სამუშაოთა აღწერა თითოეული ტიპის შესაფასებელ საგანზე;
* მომსახურების მიწოდებას მიმწოდებელი უზრუნველყოფს საკუთარი ხარჯებით, შემსყიდველის მიერ მიმწოდებლისთვის გაგზავნილი შეტყობინების ჩაბარების შემდეგ. შეტყობინების ჩაბარებად ჩაითვლება შემსყიდველის მიერ მიმწოდებლისთვის ელექტრონული ფოსტის, ან საფოსტო გზავნილის სახით გაგზავნილი დავალების მიღება. მომსახურების გაწევის ვადის ათვლა დაიწყება შეტყობინების მიღების მომდევნო დღიდან. მომსახურების გაწევის (შეფასების აქტის წარდგენის) ადგილია ქ. თბილისი, წინამძღვრიშვილის ქ.№95,
* მიმწოდებელი მომსახურების გაწევას (აუდიტის დასკვნის ელექტრონულ ვერსიასთან ერთად მატერიალური სახით შემსყიდველისთვის მიწოდებას) უზრუნველყოფს შემდეგ ვადებში:
* თუ შესაფასებელი აქტივი მდებარეობს ქ. თბილისში - არაუმეტეს 3 (სამი) სამუშაო დღის ვადაში;
* თუ შესაფასებელი აქტივი მდებარეობს რეგიონ(ებ)ში - არანაკლებ 5 (ხუთი) სამუშაო დღის ვადაში;
* გამონაკლის შემთხვევებში დასკვნის მომზადებისა და მიწოდების ვადები შეიძლება გაიზარდოს ან შემცირდეს, რაც დარეგულირდება მხარეთა შორის ურთიერთშეთანხმებით (მათ შორის ელექტრონული ფორმით). მომსახურების გაწევის ვადის ათვლა დაიწყება შეტყობინების მიღების მომდევნო დღიდან.
* დასკვნის წარმოდგენა უნდა განხორციელდეს ელექტრონული სახით და მატერიალურად, ქართულ ენაზე, ერთ ეგზემპლარად.